CELEX: 32016D0260
Language: sl
Date: 2016-02-23 00:00:00
Title: Izvedbeni sklep Komisije (EU) 2016/260 z dne 23. februarja 2016 o spremembi Odločbe 2006/80/ES glede Poljske (notificirano pod dokumentarno številko C(2016) 965)

25.2.2016   
            
            
               SL
            
            
               Uradni list Evropske unije
            
            
               L 49/9
            
         IZVEDBENI SKLEP KOMISIJE (EU) 2016/260
   z dne 23. februarja 2016
   o spremembi Odločbe 2006/80/ES glede Poljske
   
      
         (notificirano pod dokumentarno številko C(2016) 965)
      
   
   (Besedilo v poljskem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2008/71/ES z dne 15. julija 2008 o identifikaciji in registraciji prašičev (1), in zlasti člena 3(2) Direktive,
   ob upoštevanju naslednjega:
   
               (1)
            
            
               Direktiva 2008/71/ES določa minimalne zahteve za identifikacijo in registracijo živali, ne da bi vplivala na podrobnejša pravila Unije, ki se lahko uvedejo z namenom izkoreninjenja ali nadzora bolezni.
            
         
               (2)
            
            
               V skladu s členom 3(1) Direktive 2008/71/ES morajo države članice zagotoviti, da ima pristojni organ posodobljen seznam vseh gospodarstev, ki imajo živali, ki jih zajema navedena direktiva, in so na njihovem ozemlju.
            
         
               (3)
            
            
               Po členu 3(2) Direktive 2008/71/ES se državi članici lahko dovoli, da s seznama gospodarstev iz člena 3(1) navedene direktive izključi fizične osebe, ki imajo enega samega prašiča, namenjenega za lastno uporabo ali prehrano, pod pogojem, da je ta žival pregledana pred vsakim prevozom, kakor je določeno v navedeni direktivi.
            
         
               (4)
            
            
               Odločba Komisije 2006/80/ES (2) nekaterim državam članicam dovoljuje uporabo odstopanja iz člena 3(2) Direktive 2008/71/ES za gospodarstva z enim samim prašičem.
            
         
               (5)
            
            
               Poljski je dovoljena uporaba odstopanja iz člena 3(2) Direktive 2008/71/ES za gospodarstva z enim samim prašičem.
            
         
               (6)
            
            
               Poljska je zaprosila za preklic dovoljenja državi članici iz člena 3(2) Direktive 2008/71/ES za gospodarstva z enim samim prašičem in je izpolnila zahteve v zvezi z identifikacijo in registracijo iz navedene direktive.
            
         
               (7)
            
            
               Na podlagi teh informacij je primerno s seznama iz Priloge k Odločbi 2006/80/ES črtati vnos za Poljsko glede uporabe dovoljenja iz člena 3(2) Direktive 2008/71/ES za gospodarstva z enim samim prašičem.
            
         
               (8)
            
            
               Prilogo k Odločbi 2006/80/ES bi bilo zato treba ustrezno spremeniti.
            
         
               (9)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Priloga k Odločbi 2006/80/ES se nadomesti z besedilom iz Priloge k temu sklepu.
   Člen 2
   Ta sklep je naslovljen na Republiko Poljsko.
   
      V Bruslju, 23. februarja 2016
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 213, 8.8.2008, str. 31.
   
      (2)  Odločba Komisije z dne 1. februarja 2006 o odobritvi nekaterim državam članicam odstopanja v skladu s členom 3(2) Direktive Sveta 92/102/EGS o identifikaciji in registraciji živali (UL L 36, 8.2.2006, str. 50).
   
      PRILOGA
      
         
            „PRILOGA
            Države članice, katerim je dovoljena uporaba odstopanja iz člena 3(2) Direktive 2008/71/ES za gospodarstva z enim samim prašičem:
            
                         
                     
                     
                        Češka
                     
                  
                         
                     
                     
                        Francija
                     
                  
                         
                     
                     
                        Italija
                     
                  
                         
                     
                     
                        Portugalska
                     
                  
                         
                     
                     
                        Slovenija
                     
                  
                         
                     
                     
                        Slovaška“